Fødselsdag: 03.03.1994
Position: Forsvarer
Klub: BK Häcken
Luna Gevitz er kun noteret for 16 landskampe, selvom hun har været med omkring holdet siden sin debut i 2014. Hun var også med i truppen, da Danmark vandt EM-sølv i 2017.
Ved siden af fodboldkarrieren har hun uddannet sig til arkitekt, og faktisk lister hun den titel før fodboldspiller på sin Instagram-konto. I løbet af de seks års uddannelse nåede Gevitz at spille som professionel i tre forskellige lande.
- Jeg kan lide at have mange bolde i luften, har hun sagt. Bolde i luften har hun også i svenske Häcken, hvor hun blev en del af holdets anførergruppe i 2022.